ПРОТОКОЛ № 34
от заседанието на Комисия по правни и институционални въпроси 
към Пленума на Висшия съдебен съвет, проведено на 17 октомври 2016 г.

Днес, 17 октомври 2016 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЮЛИАНА КОЛЕВА
ЗАМ. ПРЕДСЕДАТЕЛ:	ЮЛИЯ КОВАЧЕВА

ЧЛЕНОВЕ:			СВЕТЛА ПЕТКОВА
					МИХАИЛ КОЖАРЕВ
					КАРОЛИНА НЕДЕЛЧЕВА
					МАГДАЛЕНА ЛАЗАРОВА
					НЕЗАБРАВКА СТОЕВА
					КАЛИН КАЛПАКЧИЕВ

На заседанието присъстват експертните сътрудници на комисията Саша Харитонова – директор на дирекция „Правна“, Христина Тодорова – директор на дирекция „Международна дейност“, Мартин Величков – главен експерт – юрисконсулт в дирекция „Правна“ и Зорница Златева – главен експерт – връзки с обществеността.

При разглеждането на т. 1 на заседанието присъстват Румен Георгиев – председател на Комисия „Професионална квалификация и информационни технологии“ /КПКИТ/ и член на ВСС , Елка Атанасова – член на КПКИТ и член на ВСС, Галина Карагьозова – член на КПКИТ и член на ВСС, Мария Кузманова – член на КПКИТ и член на ВСС, Владислав Славов – председател на Съюза на юристите и Васил Христович – изпълнителен директор на „Апис Европа“ АД.

Д Н Е В Е Н   Р Е Д: 

I. ПРАВНИ ВЪПРОСИ

1. ОТНОСНО: Обсъждане на предложениe от Съюза на юристите в България и „Апис Европа“ АД, както и условията за участие в предстоящия конкурс по програма „Правосъдие“ на Европейския съюз и внедряване на Европейския индикатор за съдебна практика ECLI в българската съдебна практика.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. Отлага разглеждането на т. 1 за следващото заседание за запознаване.
1.2. Възлага на Мария Зафирова – началник отдел „Европейски и международни програми и проекти“ да проучи условията за кандидатстване по програма „Правосъдие“ на Европейския съюз и внедряване на Европейския индикатор за съдебна практика ECLI в българската съдебна практика до следващото заседание на комисията /24.10.2016 г./
1.3. Да се приложат и материалите от Кръглата маса на тема: „Въвеждането на Европейския идентификатор за съдебна практика (ECLI) в България – предизвикателства и перспективи“, проведена на 12.02.2016 г. в сградата на Съюза на юристите в България. 
1.4. Внася предложението за разглеждане в заседание на Пленума на Висшия съдебен съвет, насрочено за 27.10.2016 г.

2. ОТНОСНО: Хронограма за изготвяне на подзаконови нормативни актове.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. Създава Работна група за изготвяне на проект на Наредба по чл. 75а от ЗСВ с координатор Юлиана Колева.
2.2. Да се изпратят писма до Софийски градски съд, Софийски окръжен съд и Софийски районен съд, с предложение да определят по един представител /действащ съдия/ и до Съюза на съдебните заседатели за определяне на представител за участие в работната група по т. 2.1., в срок до 21.10.2016 г.
2.3. Създава Работна група за изготвяне на проект на Наредба по чл. 194 г от ЗСВ в състав членове на Комисиите по атестирането и конкурсите към Съдийската и Прокурорската колегии на ВСС с координатори Юлия Ковачева член на Съдийската колегия на ВСС и член на КАК към Съдийската колегия на ВСС и Магдалена Лазарова – член на Прокурорската колегия на ВСС и член на КАК към Прокурорската колегия на ВСС.
2.4. Решението по т. 2.3. да се изпрати на членовете на  Комисиите по атестирането и конкурсите към Съдийската и Прокурорската колегии на ВСС за запознаване и определяне на членове на работната група.
2.5. Създава Работна група за изготвяне на проект на Методика за оценяване на членове на Висшия съдебен съвет и на инспектори в Инспектората към Висшия съдебен съвет с координатор Незабравка Стоева.
2.6. Възлага на Незабравка Стоева да предложи състав на работната група.
2.7. Приема хронограма за изготвяне на проекти за наредбите и методиките, както следва:
- До 16.12.2016 г. – готови проекти от работните групи. Работните групи да изискат от органите на съдебната власт становища и предложения в хода на изготвянето на проектите.
- До 19.12.2016 г. – Комисията по правни и институционални въпроси взима решение за публикуване на интернет страницата на ВСС проект, доклад, мотиви и предварителна оценка на въздействието на всеки от подзаконовите нормативни актове.
- От 20.12.2016 г. до 20.01.2017 г. обществено обсъждане, включително и от Гражданския съвет.
- До 31.01.2017 г. приемане на проектите от Комисията по правни и институционални въпроси, изготвяне на справка с постъпилите предложения, с обосновка за приемането или неприемането им и публикуване на справката на интернет страницата на ВСС.
- До 09.02.2017 г. приемане на наредбите от Пленума на Висшия съдебен съвет.
2.8. Внася предложението за разглеждане в заседание на Пленума на Висшия съдебен съвет, насрочено за 27.10.2016 г.

II. МЕЖДУНАРОДНА ДЕЙНОСТ

3. ОТНОСНО: Писмо от Висшия съвет на съдиите и прокурорите на Турция.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

3.1. Предоставя материалите на всички членове на Висшия съдебен съвет за запознаване.

4. ОТНОСНО: Въпросник за изследване сред професионалните съдии за тяхната независимост, в рамките на проект „Независимост и отчетност на съдебната власт 2016-2017 г.“ на Европейската мрежа на съдебните съвети.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. Предлага на Пленума на Висшия съдебен съвет да ИЗПРАТИ въпросника за изследване на личната независимост на съдиите, в рамките на проект „Независимост и отчетност на съдебната власт 2016-2017 г.“ на Европейската мрежа на съдените съвети, на председателите на съдилищата за предоставяне на възможност за попълването му, считано от 01.11.2016 г.
4.2. Внася предложението за разглеждане в заседание на Пленума на Висшия съдебен съвет, насрочено за 27.10.2016 г.

ПРЕДСЕДАТЕЛ
НА КОМИСИЯТА:		/П/     
                     ЮЛИАНА КОЛЕВА